Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu ehdotti paluuta -
neuvotteluihin maasta rauhan vastineeksi -
keskittyen aluksi siihen, millä alueilla Israel saa laajentaa juutalaisasutuksia.
Palestiinalaiset ampuivat raketteja Gazasta.
Ne räjähtivät lähellä satamakaupunki Ashdodia.
Saksan USA:n lähettiläs korosti, että pakotteita ei kevennetä -
Iranin ydinohjelmasopimuksen myötä ennen vuoden loppua.
Pääministeri Netanjahun avustajan mukaan Netanjahu ehdotti -
paluuta neuvotteluihin maasta rauhan vastineeksi keskittyen aluksi siihen, -
millä Länsirannan alueilla Israel saa laajentaa juutalaisasutuksia.
Asutusblokit kuuluvat Israelin valtioon tulevassa sopimuksessa, -
jos ja kun sellainen solmitaan.
Palestiinalaispresidentti Abbasin tiedottajalta kysyttiin asiasta.
Hän korosti, että juutalaisasutusten rakentamisen -
pitää loppua palestiinalaisten mailla.
Hän lisäsi, että kaikki konfliktin ydin- asiat pitää ratkaista samanaikaisesti.
Netanjahun sanoja asutusblokeista palestiinalaismailla ei voida hyväksyä.
Pidämme kaikkia vuonna 1967 miehitetyille maille -
ja Jerusalemiin rakennettuja asutuksia laittomina.
Turvallisuusneuvoston ja YK:n yleiskokouksen päätökset -
korostavat asutusten laittomuutta -
ja vaativat niiden siirtoa pois palestiinalaisten mailta.
Rauhanneuvottelut kaatuivat huhtikuussa 2014, -
kun Abbas suututti Israelin tekemällä yhteyssopimuksen Hamasin kanssa.
Terroristijärjestö hallitsee Gazaa ja vaatii juutalaisvaltion tuhoa.
Toinen syy kariutumiselle oli se, että Israel rakensi asutuksia mailla, -
jotka palestiinalaiset vaativat omakseen rauhansopimuksen myötä.
Netanjahu tapasi EU:n ulkoministerin viime viikolla Jerusalemissa.
Netanjahu kertoi Mogherinille sen olevan selvää, -
että Länsirannan ja Itä-Jerusalemin suuret juutalaisasutukset -
pysyvät Israelilla, kun muita osia siirretään palestiinalaisten haltuun.
Palestiinalaiset ampuivat raketteja Gazasta -
lähelle satamakaupunki Ashdodia.
Loukkaantumisia tai vahinkoja ei ole tullut tietoon.
Israel vastasi raketteihin ilmaiskuilla Etelä-Gazan terrori-infrastruktuuriin.
Israelin paikallisen kunnan tiedottaja kertoi räjähdyksen yllättäneen heidät,-
sillä hälytystä ei soitettu siviilien varoittamiseksi.
Noin yhdeksältä kuulimme räjähdyksen.
Hälytystä ei kuultu, -
mutta ilmeisesti raketti tai ohjus laukaistiin Gazasta tätä aluetta kohti.
Juuri nyt siviileille ei ole annettu erityisohjeita.
Jatkamme elämää tavanomaiseen tapaan ja koulut avataan.
Olemme ohjeistaneet kaikkia yömajoja avaamaan ovensa turvallisuussyistä.
Kukaan ei ole ottanut vastuuta rakettien ampumisesta Gazasta.
Hamas ilmoitti kuitenkin pidättäneensä epäiltyjä.
Turvallisuusanalyytikkojen mukaan Gazan kilpailevat ryhmittymät -
ovat saattaneet ampua raketit ilman islamistisen Hamasin johtajien lupaa.
Kuukausia sitten päättyi Gazan ja Israelin sota.
Sodassa palestiinalaiset ampuivat tuhansia raketteja ja kranaatteja -
Israelin siviiliväestöön, ja Israelin tykistö- ja ilmaiskut takoivat Gazaa.
Kilpailevat miliisiryhmät ovat vihaisia, ettei Gazan ahdinkoa ole parannettu -
eikä lupauksia rahoittaa jälleenrakennustyötä ole lunastettu.
Gazan palestiinalaisryhmittymien väitteet ovat ristiriidassa sen kanssa,-
että sen jälkeen kun kansainvälinen yhteisö lupasi 3,5 miljardia dollaria -
Gazan jälleenrakennustyöhön, 945 milj. dollaria on päätynyt Gazaan.
Silti yhtäkään sodassa tuhoutuneista 12 400 asunnosta -
ei ole rakennettu uudelleen YK:n hätämajoitusjärjestön mukaan.
Turvallisuusviranomaisten mukaan islamistinen Hamas -
alkoi rakentaa jälleen iskutunneleita Israelin-vastaiselle rajalleen -
ja pyrkii hankkimaan aseita ja täyttämään jälleen asevarastot.
Gazan synkkä tilanne pahenee entisestään, -
sillä Israel pitää yllä osittaista Gazan saartoa -
ja Egypti pitää Rafahin rajaa pääasiassa suljettuna.
Hamas on määrännyt solidaarisuus-veron, -
ja palestiinalaishallintoa vastustavat työntekijät eivät saa täyttä palkkaa.
Amnesty International syytti Hamasia sotarikoksista Gazan siviilejä vastaan -
viime vuoden konfliktissa Israelin kanssa.
Amnestyn raportin mukaan Hamasin turvallisuusjärjestöt kidnappasivat, -
kiduttivat ja murhasivat yksilöjä epäiltynä yhteistyöstä Israelin kanssa.
Johtajat antoivat heille vapaat kädet tehdä järkyttäviä väkivallantekoja -
kostoksi vastustajille ja pelon herättämiseksi Gazan asukkaissa.
Raportin mukaan jotkin teot täyttivät sotarikosten määritelmät.
Viime kuussa palestiinalaiset liittyivät kansainväliseen rikostuomioistuimeen.
He saavat esittää syytteitä Israelia vastaan sotarikoksista -
mutta silloin myös heitä voitaisiin syyttää.
Sitten Iranin ydinohjelmaneuvotteluihin.
Saksan USA:n lähettiläs korosti, että parhaassa tapauksessa -
pakotteita ei kevennetä sopimuksen myötä ennen vuoden loppua.
Jos Iran noudattaa sääntöjä, -
YK:n, EU:n ja USA:n pakotteita -
lievennetään asteittain. Se on tärkeää.
Se tapahtuu asteittain talouden, kaupan ja rahatalouden aloilla.
Iran tarvitsee aikaa alkaakseen toimeenpanna sopimusta.
Parhaassa tapauksessa pakotteita ei helpoteta ennen vuoden loppua.
Lisäksi sopimus takaa, että sanktiot voidaan asettaa takaisin voimaan, -
jos Iran rikkoo sopimusta. Mekanismi napsahtaa silloin heti voimaan.
Myös Ranskan USA:n lähettiläs sanoi, -
että Iranin neuvottelut saattavat päättyä epämääräisesti, -
vaikka sopimus saavutettaisiin kesä-heinäkuun vaihteessa.
Tekniset liitteet yksityiskohdista täytynee viimeistellä vasta sitten, -
kun laaja sopimus on saavutettu.
Kesäkuun lopussa nähdään luultavasti jonkinmoinen melodraama.
Ministerit eivät nuku, ovia paiskotaan, "Lähden Teheraniin" ja sitä rataa, -
kun yritetään saavuttaa paras sopimus.
Vaikka paras sopimus saavutettaisiin, se pitää muuntaa teknisiksi liitteiksi.
Neuvottelut voivat siis saada epämääräisen päätöksen.
Itseasetettu takaraja 30.6. lähestyy.
P5+1-maat USA, Venäjä, Kiina, Ranska, Iso-Britannia ja Saksa -
yrittävät saavuttaa sopimuksen, -
joka hillitsee Iranin ydinohjelmaa ja poistaa Iranin pakotteet.
Iran väittää ydinohjelmansa olevan ainoastaan rauhanomainen -
ja kiistää länsimaiden syytteet, että se tavoittelisi ydinasetta.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen